Predavanja: 18. 03. 2020.

Uticaj sociokulturnog okruženja na viziju preduzetnika

“Kad god društvo “zaglavi“ ono treba preduzetnika/preduzetnicu koji/a će da uvidi priliku, da svoju viziju pretvori u realnu ideju, potom u stvarnost i u konačnom u novi obrazac širom društva… Mi trebamo takvo preduzetničko vođstvo … To je posao socijalnih preduzetnika.“

Bill Drayton, osnivač prve globalne  
organizacije za socijalno  
preduzetništvo „Ashoka”

Sa razvojem kapitalizam i sve naglašenijom klasnom polarizacijom, pojavljuje se ideja socijalnog preduzetništva. Njena praktična realizacija ogledala se u osnivanju udruženja za samopomoć koja su imala za cilj ublažavanje siromaštva radnika. Zadruge osnivane u Velikoj Britaniji krajem 18. i početkom 19. veka postaju preteča socijalnog preduzetništva. U 20. veku prva socijalna preduzeća, “socijalne zadruge”, osnovana su u Italiji 1991. godine (Thomas, 2004: 248). Poput Italije, slična udruženja javljaju se i u Portugaliji (zadruge socijalne solidarnosti), Francuskoj (zadružna društva kolektivnih interesa), Engleskoj, (community interest company) (Sienicka, Van den Bogaert, 2007). Aktivnost socijalnih zadruga pokrivala je staranje (socijalna i zdravstvena briga o ranjivim grupa stanovništva, obrazovanje, briga o deci…) i obučavanje (uključivanje u društvenu podelu rada ugroženih kategorija stanovništva).

Socijalno preduzetništvo je deo socijalne ekonomije koja se bavi pitanjima ekonomske održivosti i socijalne inkluzije ranjivih društvenih grupa (Defourny and Develtere, 1999; Nicholls, 2006).Pod ranjivim društvenim grupama podrazumevaju se: dugoročno nezaposleni, osobe sa invaliditetom, bivši zatvorenici, bivši zavisnici itd.).

Socijalna preduzeća mogu biti veoma koristan izvor ideja u ekonomijama koje prolaze kroz tranziciju, sa visokim stopama nezaposlenosti. Ona omogućavaju ostvarivanje dobiti i angažovanje čitave porodice, Socijalno preduzetništvo omogućava radnu i socijalnu integraciju pojedinaca i društvenih grupa koje se nalaze u nepovoljnom položaju. S obzirom na to da su usmerena na ranjive društvene grupe, socijalna preduzeća treba da omoguće njihovo: 1) zapošljavanje; 2) socijalnu inkluziju; 3) manji pritisak na nacionalni sistem socijalne zaštite. Na primer, prema italijanskom Zakonu o socijalnim kooperativama iz 1991. godine, definisana su dva osnovna tipa zadruga/kooperativa: zadruge koje pružaju socijalne, zdravstvene i obrazovne usluge, tip A socijalnih kooperativa, i zadruge koje obezbeđuju radnu integraciju, tip B socijalnih kooperativa (Defourny and Nyssens, 2009).

Uslovi u kojima su živele i radile znamenite ličnosti uz čiji rad možemo dodati i „socijalni preduzetnik“ ukazuje na uticaj sociokulturnog konteksa na viziju preduzetnika.

**Florens Najtigejl** (*Florence Nightingale*)[[1]](#footnote-1), osnivačica prve škole za bolničarke

[](https://sr.wikipedia.org/wiki/%D0%94%D0%B0%D1%82%D0%BE%D1%82%D0%B5%D0%BA%D0%B0:Florence_Nightingale_CDV_by_H_Lenthall.jpg)

12. maj 1820. – 13. avgust 1910.

Rođena je u Firenci (Italija), a umrla u Londonu (Engleska). Ceo život posvetila je razvoju sestrinstva. Zahvaljujući materijalnim mogućnostima svoje porodice, putovala je po različitim zemljama, obilazila bolnice i razgovarala sa ljudima koji su u njima radili. U Nemačkoj je 1851. godine završila tromesečnu obuku za medicinsku sestru. Od 1853. do 1854. godine, to jest, do početka Krimskog rata, radila je kao *upravnica Ustanove za bolesne gospođe*. Po izbijanju *Krimskog rata* odlazi u *Skadar* u vojnu bolnicu. Odmah po dolasku ispitala je sanitarne uslove u bolnici i uočila nečistoću, nedostatak svežeg vazduha, prenatrpanost. Na osnovu njenog predloga, stanje je izmenjeno. Zahvaljujući ličnom iskustvu, *predložila je reforme u nezi bolesnika i ranjenika*: “obilaženje bolesnika noću, dokumentovanje svih podataka relevantnih za stanje bolesnika, praćenje ishoda u vezi sa pacijentom, norme za građenje i uređivanje bolnica”. Florens je otvorila 1860. Godine prvu školu za medicinske sestre. Smatrala je da na kvalitet rada sestara utiče poznavanje nege bolesnika, koje mora stalno da se usavršava, kao i moralna zrelost. Napisala je *prvu zakletvu za medicinske sestre:*

“*Свечано се обавезујем пред Богом и у присуству овог скупа, да ћу провести цео свој живот у моралној чистоти и да ћу се одано бавити својом професијом.*

*Ја ћу се уздржавати од било каквог неконтролисаног поступка са болесником и нећу свесно применити лек који би га могао оштетити.*

*Све што је у мојој моћи, учинићу, да побољшам ниво своје професије и држаћу у тајности све личне информације које сам сазнала и све поверљиве информације које дознајем приликом обављања мог посла.*

*Са пуном лојалношћу, до краја ћу помагати лекару у његовом послу и одано ћу обављати све послове око болесног човека*”*.*

**Robert Oven** (*Robert Owen*)[[2]](#footnote-2), osnivač zadružnog pokreta

[](https://sr.wikipedia.org/wiki/%D0%94%D0%B0%D1%82%D0%BE%D1%82%D0%B5%D0%BA%D0%B0:Portrait_of_Robert_Owen.png)

14. maj 1771. – 17. novembar 1858.

Rođen je i umro u Njutaunu (Newtown) u Velikoj Britaniji. Oven je poznat kao osnivač utopijskog socijalizma i socijalističkog pokreta. Pre toga, bio je industrijalac u Škotskoj. Kao industrijalac isticao se preduzetničkim duhom i progresivnim moralnim idejama. Zbog svojih naprednih stavova izabran je za člana *Književnog i filozofskog društva Mančestera*, kao i za člana *Mančesterskog odbora za zdravstvo* koji se zalagao za poboljšanje uslova rada u fabrikama i zdravlja radnika. Kao zet Dejvida Dejla, vlasnika mlina Nju Lanark (New Lanark), otkupio je mlin sa svojim partnerima, a sa željom da rad u njemu podigne na viši nivo. Od oko 2000 zaposlenih, 500 su bila deca. Radnici su bili neobrazovani, siromašni, skloni pijanstvu, krađama. Živeli su od bonova koje su trošili u prodavnicama poslodavaca. Za svoje radnike, Oven je otvorio prodavnicu u kojoj su mogli da kupe kvalitetnu robu po povoljnim cenama. Kontrolisao je prodaju alkohola podstičući radnike na štednju. Vodio je brigu o deci, ukinuo je njihov rad i podsticao je obrazovanje.

Ustanovio je bolesničke blagajne, skratio radno vrijeme prvo na 10, a zatim na 8 sati rada, povećao nadnice, osnovao čitaonice. Poznat je njegov moto: *"Осам сати рада, осам сати рекреације, осам сати одмора"*.

1824. godine (1825. godine) u Americi, na obali reke Vobaš u Indijani, osnovao je koloniju *“Nova harmonija”*. Pošto je eksperiment propao, vratio se u Englesku, gdje je osnovao *Veliki nacionalni strukovni savez sindikat i banku za razmenu dobara* na osnovu količine uloženog rada, bez upotrebe novca.

# Majkl Jang (*Michael Young*)[[3]](#footnote-3) School for Social Entrepreneurs



# 1916 - 2002

Od 1950-1990. godine, vodeći promoter socijalnog preduzetništva bio je Majkl Jang (*Michael Young*), poznat i kao Lord od Dartingtona, osnivač Škole za socijalne preduzetnike (*School for Social Entrepreneurs* - SSE) i više od 60 novih organizacija širom sveta koje podržavaju pojedince da osnuju i održe socijalno preduzeće i poslovanje zasnovano na društvenim komponentama. Škola za socijalne preduzetnike osnovana je *1997. godine*.

Takođe, vredno je izdvojiti i inicijativu *Univerziteta Stenford iz 2004. godine*, nazvanu „*Društvena laboratorija*“ (*Social. E. Lab*), кoja promoviše upotrebu preduzetničkih principa u svrhu rešavanja društvenih i ekoloških problema, i koji je do sada razvio nekoliko priznatih inicijativa poput *Drip Tech*, *Project Healthy Children* i *Embrace*.

ZADATAK:

Ukazati na neku od istorijskih ličnosti čiji se rad može smatrati pretečom socijalnog preduzetništva. Opisati njenu društvenu misiju i uslove u kojima se javila.

Rad možete dostaviti na moju e-mail adresu.

1. Florens Najtigejl: <https://sr.wikipedia.org/sr-ec/>

   https://www.biografija.org/istorija/florens-najtingejl-florence-nightingale/ [↑](#footnote-ref-1)
2. # Robert Oven: https://sr.wikipedia.org/sr-ec/

   [↑](#footnote-ref-2)
3. Izvor: School for Social Entrepreneurs,<https://en.wikipedia.org/wiki/School_for_Social_Entrepreneurs> [↑](#footnote-ref-3)